FORTH ปิดเช้าบวก 5.88% หลังจับมือพันธมิตรต่อยอดธุรกิจ กูรูชี้มีอัพไซด์อีกเพียบ
FORTH ปิดภาคเช้าบวก 5.88% หลังราคาลงลึก-กูรูชี้อัพไซด์สูง หลังจับมือพันธมิตรต่อยอด
13 ต.ค. 2558

บริษัท ฟอร์ท คอร์ปอเรชั่น จำกัด (มหาชน) หรือ FORTH ปิดตลาดภาคเช้าอยู่ที่ 9.00 บาท บวก 0.50 บาท หรือ 5.88% ด้วยมูลค่าซื้อขาย 100.76 ล้านบาท ราคาหุ้นปรับตัวขึ้นแรงคาดปรับตัวทางเทคนิคเป็นขาขึ้น
บล.ทรีนีตี้ ระบุในบทวิเคราะห์ฯวันนี้ (13 ต.ค.)แนะ”ซื้อ”หุ้น FORTH ราคาหุ้นปรับตัวลงจากจุดสูงสุดกว่า 25% ในช่วง 1-2 เดือนที่ผ่านมาโดยที่ปัจจัยพื้นฐานไม่มีการเปลี่ยนแปลงแต่อย่างใด มองเป็นหนึ่งในหุ้นที่ได้ประโยชน์จากมาตรการกระตุ้นการบริโภคในกลุ่มผู้มีรายได้น้อย ซึ่งจะทำให้แนวโน้มธุรกิจตู้เติมเงินยังอยู่ในเกณฑ์ดี
นอกจากนี้ ยังมี Upside ในช่วงถัดไป จากการจับมือกับพันธมิตรทั้งในประเทศ และต่างประเทศ เพื่อต่อยอดการให้บริการของตู้บุญเติม พร้อมให้ราคาเป้าหมาย 10 บาท